پرزیدنت سؤزچوسو ایبراهیم قالین، دیلی صاباح اوچون قلمه آلدیغی مقاله‌ده پرزیدنت رجب طیب اردوغانین دیاربکیر زیارتینی و وئردیگی مساژلاری آچیقلادی.
قالین، اردوغانین جنوب-شرقی آنادولو بؤلگه‌سین‌دکی وطنداش‌لاری قوجاقلایان مساژی‌نین 16 آوریل آنایاسا رفراندومو کناریندا بیر اهمیته صاحب اولدوغونو سؤیله‌دی.
ایبراهیم قالین، بؤلگه خالقی‌نین حیات ایستاندارد‌لاری‌نین یوکسلدیلمه‌سی اوچون کندلره و شهرلره میلیون دو‌لارلیق یاتریم‌لار ائدیلدیگینی ایفاده ائتدی.
بؤلوجو ترور تشکیلاتی پ.ک.ک-نین بؤلگه خالقینی ده تهدید ائتدیگینه دقت چکن قالین،
"پ.ک.ک، یالنیز تورک دولتینه قارشی دئییل، اؤز ایدئولوژیسینی قبول ائتمه‌ین بؤلگه اینسانینا ایستیقامت‌لی ده باربار سالدیریلاری ایله تانینان بیر تشکیلات‌دیر." دئدی.
پرزیدنتی‌نین پ.ک.ک حاقین‌داکی فیکیرلرینی ده آچیقلایان قالین؛
"پرزیدنت اردوغان، الینده سیلاح توتارکن باریشدا بحث ائدن ترور تشکیلاتی پ.ک.ک-نین چیرک‌لی حرکت‌لرینی رد ائدیر. بعضی سیاستچی‌لرین پ.ک.ک آدینا دانیشارکن بؤلگه خالقینی تمثیل ائدیر کیمی ائتمه‌سینی ده رد ائدیر." دئدی.
مقاله‌سینده ترورا قوجاق آچان اؤلکه‌لری ده اویاران قالین؛
"آوروپادا و یا سوریه‌ده ترور تشکیلاتی پ.ک.ک و باغلی تشکیلاتلاری دستکلمک، بؤلگه‌سل باریش و ثابت‌لیگه جدی شکیلده ضرر وئریر." دئدی.
قالین، جنوب-شرقی آنادولو بؤلگه‌سین‌دکی وطنداش‌لارین خاریجی آکتورلار طرفین‌دن پیاده اولا‌راق ایستیفاده ائدیلمکده‌دیر بئزیب اوساندیغینی یازدی.
